सड़क हादसे में युवक की मौत, एक घायल
पक्कापुल के पास गांव नैण पानीपत निवासी 35 वर्षीय सुशील कुमार की सड़क हादसे में मौत हो गई। हादसे में उसका साथी हैप्पी गंभीर रूप से घायल हो गया। शहर के एक निजी अस्पताल में इलाज चल रहा है। मृतक के चचेरे भाई जगदीश कुमार ने बताया कि सुशील कुमार निगदू निवासी हैप्पी बाइक से पानीपत जा रहे थे। जब वे पक्का पुल के पास पहुंचे तो किसी अज्ञात वाहन ने उनकी बाइक को पीछे से टक्कर मार दी, जिससे सुशील कुमार की मौके पर ही मौत हो गई जबकि हैप्पी गंभीर रूप से घायल हो गया। घायल का शहर के एक निजी अस्पताल में इलाज चल रहा है। मृतक के दो बच्चे बताए जा रहे हैं। पुलिस ने शव को कब्जे में लेकर पोस्टमार्टम हाउस पहुंचाकर मामले में आगामी कार्रवाई शुरू कर दी है।
hin_Deva hin_Deva